**Femundløpet** Verdens største langdistanse hundeløp og er et anerkjent løp som finner sted i Norge, med start og målgang på Røros. Dette langdistanseløpet er en test av utholdenhet, samarbeid mellom hund og kjører, og en hyllest til det majestetiske vinterlandskapet i Hedmark og Sør-Trøndelag.

* + Historie:\*\*

Femundløpet ble første gang arrangert i 1991 og har siden blitt et årlig høydepunkt for hundekjørere fra hele verden. Løpet ble etablert som et resultat av økende interesse for sledehundkjøring.

* + Klasser:\*\*

Femundløpet består av fire distanser/klasser: Fjunior, F200, F450 og F650. Tallene er kilometer og «F» er forkortelse for Femundløpet. Deltakerne krysser islagte innsjøer, navigerer gjennom tett skog og klatrer over fjell. Dette gir en variert og utfordrende opplevelse for både kjørere og deres trofaste hundespann.

* + Deltakere\*\*

Femundløpet tiltrekker hundekjørere av ulike nasjonaliteter som deltar med sitt dedikerte hundespann. Konkurransen er åpen for både erfarne kjørere og nybegynnere som ønsker å utforske verdenen av sledehundkjøring.

Femundløpet har blitt en viktig del av den norske kulturarven og hundekjøringsverdenen, og det fortsetter å tiltrekke oppmerksomhet for sin unike kombinasjon av sport og natur.

Historie
--------

Ideen til hundeløpet kom i 1989, og i 1990 ble det første løpet med 41 startende arrangert. Dette løpet måtte avbrytes midtveis på grunn av ekstremt mildvær og overvann. De første årene var det Røros Hundeklubb som stod som arrangør. Fra 2001 til 2011 var Femundløpets Venner arrangør, og fra 2012 er det Femundløpet AS som er offisiell arrangør. Lenge gikk løpet i Røros- og Femundstraktene, oftest i forholdsvis øde områder med lite tilgang for publikum. Fra 2006 ble traséen lagt om slik at den i større grad gikk innom befolkningssentrene i Nord-Østerdalen. I tillegg til de mer avsidesliggende stedene, er det nå sjekkpunkter i Tufsingdalen i Os, Tynset, Grimsbu i Folldal og på Tolga, som alle er lett tilgjengelige for publikum.

Femundløpet 2011 var VM i hundekjøring, langdistansene for 8- og 12-spann.

Traseen
-------

Fra Grimsbu under Femundløpet 2011.  
 Sigrid Ekran (t.v.) og Robert Sørlie
* 1. etappe: Røros-Tufsingdalen, 70 km
* 2. etappe: Tufsingdalen-Femundsvika 72 km
* 3. etappe: Femundsvika-Søvollen (i Rendalen) 70 km
* 4. etappe: Søvollen-Tynset 70 km
* 5. etappe: (Tynset-Grimsbu (F600) 130 km)
* 6. etappe: (Grimsbu-Tynset (F600) 120 km)
* 7. etappe: Tynset-Tolga 30 km
* 8. etappe: Tolga-Røros 85 km

Dette gir en total løpslengde på 647 km for F600 og 397 km for F400.

Tidligere vinnere
-----------------

Robert Sørlie er den mestvinnende kjøreren i Femundløpets historie, med i alt tolv seire. Han vant det første året, han vant i 1993 den første kongepokalen i et langdistanse sledehundløp og den siste seieren kom i 2020. Han har også deltatt i samtlige 25 løp.

### Vinnere F600 2003-2020

* 2023: Birgitte Næss
* 2020: Robert Sørlie
* 2019: Thomas Wærner
* 2018: Robert Sørlie
* 2017: Petter Karlsson
* 2016: Petter Jahnsen
* 2015: Avlyst grunnet storm
* 2014: Robert Sørlie
* 2013: Ralph Johannessen
* 2012: Robert Sørlie
* 2011: Sigrid Ekran
* 2010: Sigrid Ekran
* 2009: Robert Sørlie
* 2008: Kjetil Backen
* 2007: Robert Sørlie
* 2006: Petter Jahnsen
* 2005: Robert Sørlie
* 2004: Petter Jahnsen
* 2003: Bjørnar Andersen

Se også
-------

* Hundekjøring
* Liste over hundekjøringsløp
* Femundløpet 2008
* Femundløpet 2009
* Femundløpet 2010
* VM i hundekjøring 2011 (Femundløpet 2011)
* Femundløpet 2012
* Femundløpet 2014

Referanser
----------

1. ↑  Femundløpet og Femundløpets venner Arkivert 14. januar 2012 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Femundløpet – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |